En rammesag består av et stativ med ei ramme som går i sleider. I rammen er det spent inn sagblad med justerbar avstand. Ramma holdes i bevegelse opp- og ned av en veivaksel. Tømmeret blir mata inn i sagramma fra ei skinnegående ileggervogn, der stokken på forhånd plasseres i den beste skurposisjonen. Saga kan ikke omstilles for hver stokk og krever derfor at tømmeret er gruppert etter dimensjon.